
מגילה יד ע"א



טקסט הדף מנוקד



מָשָׁל דַּאֲחַשְׁוֵרוֹשׁ וְהָמָן לָמָּה הַדָּבָר דּוֹמֶה לִשְׁנֵי בְּנֵי אָדָם לְאֶחָד הָיָה לוֹ תֵּל בְּתוֹךְ שָׂדֵהוּ וּלְאֶחָד הָיָה לוֹ חָרִיץ בְּתוֹךְ שָׂדֵהוּ בַּעַל חָרִיץ אָמַר מִי יִתֵּן לִי תֵּל זֶה בְּדָמִים בַּעַל הַתֵּל אָמַר מִי יִתֵּן לִי חָרִיץ זֶה בְּדָמִים


לְיָמִים נִזְדַּוְּוגוּ זֶה אֵצֶל זֶה אָמַר לוֹ בַּעַל חָרִיץ לְבַעַל הַתֵּל מְכוֹר לִי תִּילְּךָ אָמַר לוֹ טוֹל אוֹתוֹ בְּחִנָּם וְהַלְוַאי


וַיָּסַר הַמֶּלֶךְ אֶת טַבַּעְתּוֹ אָמַר רַבִּי אַבָּא בַּר כָּהֲנָא גְּדוֹלָה הֲסָרַת טַבַּעַת יוֹתֵר מֵאַרְבָּעִים וּשְׁמוֹנֶה נְבִיאִים וְשֶׁבַע נְבִיאוֹת שֶׁנִּתְנַבְּאוּ לָהֶן לְיִשְׂרָאֵל שֶׁכּוּלָּן לֹא הֶחֱזִירוּם לְמוּטָב וְאִילּוּ הֲסָרַת טַבַּעַת הֶחְזִירָתַן לְמוּטָב


תָּנוּ רַבָּנַן אַרְבָּעִים וּשְׁמוֹנָה נְבִיאִים וְשֶׁבַע נְבִיאוֹת נִתְנַבְּאוּ לָהֶם לְיִשְׂרָאֵל וְלֹא פִּחֲתוּ וְלֹא הוֹתִירוּ עַל מַה שֶּׁכָּתוּב בַּתּוֹרָה חוּץ מִמִּקְרָא מְגִילָּה


מַאי דְּרוּשׁ אָמַר רַבִּי חִיָּיא בַּר אָבִין אָמַר רַבִּי יְהוֹשֻׁעַ בֶּן קׇרְחָה וּמָה מֵעַבְדוּת לְחֵירוּת אָמְרִינַן שִׁירָה מִמִּיתָה לְחַיִּים לֹא כׇּל שֶׁכֵּן


אִי הָכִי הַלֵּל נָמֵי נֵימָא לְפִי שֶׁאֵין אוֹמְרִים הַלֵּל עַל נֵס שֶׁבַּחוּצָה לָאָרֶץ יְצִיאַת מִצְרַיִם דְּנֵס שֶׁבְּחוּצָה לָאָרֶץ הֵיכִי אָמְרִינַן שִׁירָה


כִּדְתַנְיָא עַד שֶׁלֹּא נִכְנְסוּ יִשְׂרָאֵל לָאָרֶץ הוּכְשְׁרוּ כׇּל אֲרָצוֹת לוֹמַר שִׁירָה מִשֶּׁנִּכְנְסוּ יִשְׂרָאֵל לָאָרֶץ לֹא הוּכְשְׁרוּ כׇּל הָאֲרָצוֹת לוֹמַר שִׁירָה


רַב נַחְמָן אָמַר קְרִיָּיתָהּ זוֹ הַלֵּילָהּ רָבָא אָמַר בִּשְׁלָמָא הָתָם הַלְלוּ עַבְדֵי ה' וְלֹא עַבְדֵי פַרְעֹה אֶלָּא הָכָא הַלְלוּ עַבְדֵי ה' וְלֹא עַבְדֵי אֲחַשְׁוֵרוֹשׁ אַכַּתִּי עַבְדֵי אֲחַשְׁוֵרוֹשׁ אֲנַן


בֵּין לְרָבָא בֵּין לְרַב נַחְמָן קַשְׁיָא וְהָא תַּנְיָא מִשֶּׁנִּכְנְסוּ לָאָרֶץ לֹא הוּכְשְׁרוּ כׇּל הָאֲרָצוֹת לוֹמַר שִׁירָה כֵּיוָן שֶׁגָּלוּ חָזְרוּ לְהֶכְשֵׁירָן הָרִאשׁוֹן


וְתוּ לֵיכָּא וְהָכְתִיב וַיְהִי אִישׁ אֶחָד מִן הָרָמָתַיִם צוֹפִים אֶחָד מִמָּאתַיִם צוֹפִים שֶׁנִּתְנַבְּאוּ לָהֶם לְיִשְׂרָאֵל


מִיהְוֵה טוּבָא הֲווֹ כִּדְתַנְיָא הַרְבֵּה נְבִיאִים עָמְדוּ לָהֶם לְיִשְׂרָאֵל כִּפְלַיִם כְּיוֹצְאֵי מִצְרַיִם אֶלָּא נְבוּאָה שֶׁהוּצְרְכָה לְדוֹרוֹת נִכְתְּבָה וְשֶׁלֹּא הוּצְרְכָה לֹא נִכְתְּבָה


רַבִּי שְׁמוּאֵל בַּר נַחְמָנִי אָמַר אָדָם הַבָּא מִשְׁתֵּי רָמוֹת שֶׁצּוֹפוֹת זוֹ אֶת זוֹ רַבִּי חָנִין אָמַר אָדָם הַבָּא מִבְּנֵי אָדָם שֶׁעוֹמְדִין בְּרוּמוֹ שֶׁל עוֹלָם וּמַאן נִינְהוּ בְּנֵי קֹרַח דִּכְתִיב וּבְנֵי קֹרַח לֹא מֵתוּ תָּנָא מִשּׁוּם רַבֵּינוּ מָקוֹם נִתְבַּצֵּר לָהֶם בְּגֵיהִנָּם וְעָמְדוּ עָלָיו


שֶׁבַע נְבִיאוֹת מַאן נִינְהוּ שָׂרָה מִרְיָם דְּבוֹרָה חַנָּה אֲבִיגַיִל חוּלְדָּה וְאֶסְתֵּר שָׂרָה דִּכְתִיב אֲבִי מִלְכָּה וַאֲבִי יִסְכָּה וְאָמַר רַבִּי יִצְחָק יִסְכָּה זוֹ שָׂרָה וְלָמָּה נִקְרָא שְׁמָהּ יִסְכָּה שֶׁסָּכְתָה בְּרוּחַ הַקֹּדֶשׁ שֶׁנֶּאֱמַר כֹּל אֲשֶׁר תֹּאמַר אֵלֶיךָ שָׂרָה שְׁמַע בְּקוֹלָהּ דָּבָר אַחֵר יִסְכָּה שֶׁהַכֹּל סוֹכִין בְּיוֹפְיָהּ


מִרְיָם דִּכְתִיב וַתִּקַּח מִרְיָם הַנְּבִיאָה אֲחוֹת אַהֲרֹן וְלֹא אֲחוֹת מֹשֶׁה אָמַר רַב נַחְמָן אָמַר רַב שֶׁהָיְתָה מִתְנַבְּאָה כְּשֶׁהִיא אֲחוֹת אַהֲרֹן וְאוֹמֶרֶת עֲתִידָה אִמִּי שֶׁתֵּלֵד בֵּן שֶׁיּוֹשִׁיעַ אֶת יִשְׂרָאֵל וּבְשָׁעָה שֶׁנּוֹלַד נִתְמַלֵּא כׇּל הַבַּיִת כּוּלּוֹ אוֹרָה עָמַד אָבִיהָ וּנְשָׁקָהּ עַל רֹאשָׁהּ אָמַר לָהּ בִּתִּי נִתְקַיְּימָה נְבוּאָתִיךְ


וְכֵיוָן שֶׁהִשְׁלִיכוּהוּ לַיְאוֹר עָמַד אָבִיהָ וּטְפָחָהּ עַל רֹאשָׁהּ וְאָמַר לָהּ בִּתִּי הֵיכָן נְבוּאָתִיךְ הַיְינוּ דִּכְתִיב וַתֵּתַצַּב אֲחוֹתוֹ מֵרָחוֹק לְדֵעָה לָדַעַת מָה יְהֵא בְּסוֹף נְבוּאָתָהּ


דְּבוֹרָה דִּכְתִיב וּדְבוֹרָה אִשָּׁה נְבִיאָה אֵשֶׁת לַפִּידוֹת מַאי אֵשֶׁת לַפִּידוֹת שֶׁהָיְתָה עוֹשָׂה פְּתִילוֹת לַמִּקְדָּשׁ


וְהִיא יוֹשֶׁבֶת תַּחַת תּוֹמֶר מַאי שְׁנָא תַּחַת תּוֹמֶר אָמַר רַבִּי שִׁמְעוֹן בֶּן אַבְשָׁלוֹם מִשּׁוּם יִחוּד דָּבָר אַחֵר מָה תָּמָר זֶה אֵין לוֹ אֶלָּא לֵב אֶחָד אַף יִשְׂרָאֵל שֶׁבְּאוֹתוֹ הַדּוֹר לֹא הָיָה לָהֶם אֶלָּא לֵב אֶחָד לַאֲבִיהֶן שֶׁבַּשָּׁמַיִם


חַנָּה דִּכְתִיב וַתִּתְפַּלֵּל חַנָּה וַתֹּאמַר עָלַץ לִבִּי בַּה' רָמָה קַרְנִי בַּה' רָמָה קַרְנִי וְלֹא רָמָה פַּכִּי דָּוִד וּשְׁלֹמֹה שֶׁנִּמְשְׁחוּ בְּקֶרֶן נִמְשְׁכָה מַלְכוּתָן שָׁאוּל וְיֵהוּא שֶׁנִּמְשְׁחוּ בְּפַךְ לֹא נִמְשְׁכָה מַלְכוּתָן


אֵין קָדוֹשׁ כַּה' כִּי אֵין בִּלְתֶּךָ אָמַר רַב יְהוּדָה בַּר מְנַשְּׁיָא אַל תִּקְרֵי בִּלְתֶּךָ אֶלָּא לְבַלּוֹתֶךָ שֶׁלֹּא כְּמִדַּת הַקָּדוֹשׁ בָּרוּךְ הוּא מִדַּת בָּשָׂר וְדָם מִדַּת בָּשָׂר וְדָם מַעֲשֵׂה יָדָיו מְבַלִּין אוֹתוֹ אֲבָל הַקָּדוֹשׁ בָּרוּךְ הוּא מְבַלֶּה מַעֲשֵׂה יָדָיו


וְאֵין צוּר כֵּאלֹהֵינוּ אֵין צַיָּיר כֵּאלֹהֵינוּ אָדָם צָר צוּרָה עַל גַּבֵּי הַכּוֹתֶל וְאֵינוֹ יָכוֹל לְהַטִּיל בָּהּ רוּחַ וּנְשָׁמָה קְרָבַיִם וּבְנֵי מֵעַיִם אֲבָל הַקָּדוֹשׁ בָּרוּךְ הוּא צָר צוּרָה בְּתוֹךְ צוּרָה וּמֵטִיל בָּהּ רוּחַ וּנְשָׁמָה קְרָבַיִם וּבְנֵי מֵעַיִם


אֲבִיגַיִל דִּכְתִיב וְהָיָה הִיא רוֹכֶבֶת עַל הַחֲמוֹר וְיוֹרֶדֶת בְּסֵתֶר הָהָר בְּסֵתֶר הָהָר מִן הָהָר מִיבְּעֵי לֵיהּ


אָמַר רַבָּה בַּר שְׁמוּאֵל עַל עִסְקֵי דָם הַבָּא מִן הַסְּתָרִים נָטְלָה דָּם וְהֶרְאֲתָה לוֹ אָמַר לָהּ וְכִי מַרְאִין דָּם בַּלַּיְלָה אָמְרָה לוֹ וְכִי דָּנִין דִּינֵי נְפָשׁוֹת בַּלַּיְלָה אָמַר לָהּ




רש"י

תוספות





	משום יחוד. כשבאין אליה בני ישראל למשפט: דכתיב ותתפלל חנה ותאמר עלץ לבי בה'. וה''נ הוה מצי לאתויי כל הפרשה שכל הנבואה על סנחריב נבוכדנצר והמן כמו שתרגם יונתן אלא קרא דריש פרשתא נקט:





רבינו חננאל

ת"ר מ"ח נביאים וז' נביאות לא פחתו ולא הותירו על מה שכתוב בתורה אפי' אות אחת חוץ ממקרא מגילה. ואלו הן מ"ח נביאים. משה. ואהרן. ואסיר. ואלקנה.



ואביאסף בני קרח נתנבאו במדבר. יהושע פינחס. אלקנה. גד החוזה. נתן הנביא. אסף. הימן. ידותון.



שמואל. דוד. אחיה. שמעיה. עידו. עזריה בן עודד. חנני הרואה. יהוא בן חנני. אליהו. מיכיהו. עובדיהו. אלישע. (יחזקאל). אליעזר בן דודיהו. יונה בן [אמתי] זכריה בן יהוידע. אמוץ. חבקוק. צפניהו בן כושי. ירמיה. ישעיה. יחזקאל. דניאל. ברוך בן נריה. עזריה בן מחסיה. מרדכי בלשן. הושע בן בארי. עמוס. מיכה המורשתי. יואל בן פתואל. נחום. חגי. זכריה. ומלאכי. ז' נביאות שרה. מרים. דבורה. חולדה. חנה. אביגיל. ואסתר:





ריטב"א

הא דתניא מ"ח נביאים שהיו להם לישראל מפורשי' בפי' רש"י ז"ל וכלן לא פיחתו ולא הוסיפו על מה שכתוב בתורה אפי' אות א' חוץ ממ"מ כתב רש"י ז"ל וא"ת נר חנוכה כבר פסקו הנביאים אבל בימי מרדכי היה חגי זכריה ומלאכי:



ואמרינן מאי דרוש כלומר כשקבעוה חובה וכתבוה ג"כ אליבא דר' יהושע ושמואל דהא דכ"ע ניתנה ליכתב שלא תהא ע"פ כדכתיבנא לעיל ומהדרינן נשאו ק"ו ורבנן דתקון בתר הכי נר חנוכה י"ל דסמוך נמי אהאי טעמא מי' מגלת אסתר הויא רבותא טפי שכתבוה:



רב נחמן אמר קריאתה זו היא הלילה ורבא אמר אכתי עבדי אחשורוש אנן ולא מצי' למימר הללו עבדי ה' כל היכא דאנן עבדים לאחרים ואותבינן לרבא ורב נחמן דאית להו הני טעמי תיפוק לי מהא דתניא משנכנסו ישראל לארץ לא הוכשרו כל הארצות לומר שירה על הנס הנעשה בהם ומהדרינן משום דאיכא למימ' דכיון שגלינו מארצנו חזרו להתירן ולהכי אצטריכנא להני טעמי:





המאירי

דבר ידוע הוא שאין אומרי' הלל בפורים אבל טעם מניעתו נחלקו עליו בגמ' והוא שאחד מהם אמר שקריאתה זו היא הלולא ונראה לי לטעם זה שאם היה במקום שאין לו מגלה שקורא את ההלל שהרי לא נמנעה קריאתו אלא מפני שקריאת המגלה במקומו ומ"מ טעם אחר נאמר בה בגמרא והוא מפני שעדיין עבדי אחשורוש היו ולא יצאו מעבדות לחירות ואין לשון עבדי יי' נופל אלא בנס שאפשר לומר בו עבדי יי' לבד כגון נס של מצרים עבדי יי' ולא עבדי פרעה אבל בזו עדיין עבדי אחשורוש היו ולטעם זה אף מי שאין בידו מגלה אינו קורא את ההלל וראשון נראה יותר ומ"מ מה שאמרו עד שלא נכנסו לארץ הוכשרו כל הארצות לומר שירה משנכנסו לארץ נפסלו כל הארצות מלומר שירה דוקא בעוד שהארץ בקיומה אבל מאחר שגלו חזרו להתירן הראשון:



כשם שאין דנין דיני נפשות בלילה כך אין רואין מראות דמים של נדה בלילה אלא ביום ולא עוד אלא שצריך לראות בחמה ושיעשה צל בידו כמו שיתבאר במקומו והמורד במלכות אין צריך דין ומעתה רשאין לדונו אף בלילה:



ראוי לאדם לכבד בדבריו כל חכם אפי' חכם משאר אומות אמרו חכמים ויאמרו לו חכמיו וכו' מלמד שכל האומר דבר חכמה אפילו באומות העולם נקרא חכם:





מהרש"א - חידושי הלכות

גמרא מתקיף לה רבא כו' בנוסחא מדויקת רבא אמר בשלמא כו' כצ"ל וכ"ה בילקוט וק"ל:





מהרש"א - חידושי אגדות

משל דאחשורוש כו' לאחד שהיה לו תל כו'. דמה שהמן רצה ליתן לו עשרת אלפים גו' והוא א"ל הכסף נתון לך והעם לעשות גו' הוא ממש כמשל מכור לי תילך והוא א"ל טול בחנם ודימה את אחשורוש לבעל התל שהוא בדמיון ישראל שלא היה חפץ בהם אחשורוש ודימה את המן לבעל החריץ והגומא שהוא חפץ בתל להשליכו בגומא ובו נתקיים חופר גומץ בו יפול:


גדול הסרת טבעת יותר כו' ואילו הסרת טבעת כו'. תלה גזירת המלך בהסרת טבעת שבו נמסרו להמן כמ"ש והעם לעשות בו כטוב בעיניך ובמדרש אחשורוש היה שונא ישראל ביותר מנהגו של עולם דרכו של לוקח ליתן ערבון למוכר ברם הכא כתוב ויסר המלך את טבעתו גו' וז"ש הכא דהסרת טבעת שראו בו שנאת אחשורוש ביותר היא החזירן למוטב שעשו תשובה בכל לבם:


חוץ ממקרא מגילה כו' פרש"י וא"ת נר חנוכה כבר פסקו הנביאים כו' עכ"ל. לא בעי למימר כיון שפסקו הנביאים היה להם רשות להוסיף נר חנוכה דאין סברא שיהא לחכמים כח יותר מהנביאים אלא דבנר חנוכה נמי מצאו חכמים בשום דרשה רמז בתורה כדאיתא במדרשות אלא דה"ק דאף המ"ח נביאים לא הותירו אלא מקרא מגילה והא דלא תקשי הא דתקון שלמה ערובין ונט"י דאין זה מקרי הותיר על מה שכתוב בתורה דערובין אינו רק גדר להוצאת שבת מרה"י לר"ה ונט"י משום סרך תרומה משא"כ מקרא מגילה ונר חנוכה שהם מצות בפני עצמם ועוד פרש"י אבל בימי מרדכי היו נביאים חגי זכריה ומלאכי עכ"ל מרדכי גופיה היה נביא כפרש"י מסדר עולם וכן אסתר היתה נביאה בימי מרדכי כדלקמן ונראה דלכך נקט הכא נביאים ונביאות דמקרא מגילה הותירו ע"י מרדכי ואסתר שהיה הוא נביא והיא נביאה:


ומה מעבדות לחירות אומרים שירה כו'. היינו שירת אז ישיר שהוא סיפור הנס דקריעת ים סוף שיצאו מעבדות לחירות ומיניה ק"ו לשירת מגילה שמספר בו ג"כ הנס ממיתה לחיים אבל לענין הלל ליכא ק"ו כדמסיק שאין אומרין הלל על נס שבח"ל כו' והוא מפורש בחידושינו פ"ק דעירובין /פ"ב דערכין/ ע"ש:


קרייתה זו הלילא כו'. ולפי זה מהאי ק"ו ומה מעבדות כו' יש ללמוד למקרא מגילה בין בלילה ובין ביום כמו שקורין הלל בפסח בלילה וביום ולעיל דריש ליה מקראי ע"ש:


מן הרמתים אחד ממאתים צופים כו'. דכמה פעמים בקרא נקראת עירו הרמתה וכאן כתיב הרמתים בלשון רבים למדרש למר כדאית ליה אחד ממאתים צופים כו' ואל"ף מרמתים נחה והר' שבו נמי רמז על מאתים ולמ"ד ב' רמות היו סמוכות צופים זו לזו כפרש"י בספר שמואל לפי פשוטו ולכך נכתב בלשון רבים רמתים ובודאי בא' מהם היה דר אלקנה וע"כ לגבי ביתו כתיב רמתה לשון יחיד כדכתיב הרמתה אל ביתו ולמ"ד הבא מבני אדם שעומדין ברומו של עולם כו' דבד"ה מייחס את אלקנה לבני קרח ולכך נכתב רמתים בלשון רבים רמתה א' כמשמעה עירו נקראת רמתה וא' ברומו של עולם כו' מקום נתבצר כו' והוא מפורש בפרק חלק ויש לדקדק אדפריך ותו ליכא מהך דרשה ממאתים צופים שנתנבאו כו' לפרוך מקרא המפורש בתורה מע' זקנים דכתיב בהו ויהי כנוח עליהם הרוח ויתנבאו וגו' י"ל דאותן ע' זקנים לא נבאו אלא ע"י בקשתו של משה שאמר ולמה לא מצאתי חן בעיניך לשום את משא כל העם הזה עלי ויאמר ה' אספה לי שבעים זקנים וגו' ואצלתי מן הרוח וגו' ולכך לא פריך ליה לחשבינהו בכלל מספר הנביאים:


הרבה נביאים כו' כפלים כיוצאי מצרים כו'. והא דקאמר א' ממאתים צופים כו' היינו באותו הדור של אלקנה אבל בכל הדורות היו בהן כפלים כו':


יסכה זו שרה כו'. מפורש בפ' בן סורר ע"ש:


שסכתה ברוח הקודש שנאמר כל אשר תאמר אליך שרה שמע בקולה כו'. מפורש בב"ר לקול רוח הקודש היך מה דאת אמר ואתה תשמע לקול דברי ה' ודרשו כן משום דמלת בקולה מיותר דלא הל"ל רק כל אשר תאמר אליך שרה שמע כי גו':


שהיתה מתנבאת כשהיא אחות אהרן עמד אביה כו'. כל הסוגיא מפורש פ"ק דסוטה:


מאי אשת לפידות שהיתה כו'. בכמה כתובים מייחס האשה אחר אישה כגון יעל אשת חבר הקיני ושם אשת שאול אחינועם שהאיש מפורסם והרבה כמוהו משא"כ הכא דלפי פשוטו לפידות הוא אישה אינו מפורסם ואדרבה היא מפורסמת ביותר כדכתיב והיא שופטה וגו' וע"כ דרשו לפידות שהיתה עושה פתילות למקדש ובזה זכתה לנבואה ולאור התורה שהיתה שופטת את ישראל:


יושבת תחת תומר מ"ש תחת תומר כו'. דאין זה הודעה למקום שהיא יושבת דכמה אילנות תמרים יש בא"י וקאמר לאשמועינן תחת תומר ולא תחת אילן אחר משום דהתומר אין לו ענפים למטה ואין יחוד וד"א אין לו אלא לב אחד כו' דהיינו לב אחד של גזעו הולך ביושר מלמטה למעלה משא"כ שאר אילנות דגם הענפים יש להם לב והם נוטים לכאן ולכאן:


שנמשח בקרן נמשכה מלכותן כו'. כי הקרן הוא דבר המתקיים משא"כ הפך שהוא כלי חרס עלול לשבירה בנפילה:


אל תקרי בלתך אלא כו' אין צייר כאלהינו אדם כו' מפורש פ"ק דברכות:


א"ל וכי מראין דמים בלילה כו'. הכא משמע דלילה הוה מדאמר דוד אם אשאיר לו עד אור בוקר וגו' ומה שיש לדקדק בזה עיין ברפ"ק דפסחים:





רש"ש

גמרא מן הרמתים צופים וא"ר אבהו אחד ממאתים כו'. כ"ה בע"י:



שם ואין צור כאלהינו. כצ"ל בו':



רש"י ד"ה חוץ ממקרא מגילה. וא"ת נ"ח כו'. לכאורה הא מצינו בב"ק (פב) עמדו נביאים שביניהם ותקנו שיהו קורין בשבת כו' שלמה תקן עירובין ונט"י (שבת יד ב) וכמה תקנות תקנו לנו אנשי כנה"ג ובהם היו חגי זו"מ ובסוכה (מד) ערבה יסוד נביאים ולעד"נ דכלפי שאמרו אלה המצות שאין נביא רשאי לחדש דבר ור"ל ע"פ נבואה אבל לתקן ולגזור לא גרע נביא משארי חכמים לכן קאמר מקרא מגילה מפני שנאמרה ברוה"ק (ע"ל ז) שהיא מעין נבואה אבל אין זה ע"פ נבואה ממש רק ע"י התעוררת רוח קדושה נתנו לבם לדרוש הק"ו מה מעבדות לחירות כו' וכן לקמן (יט ב) קרי לה חידוש סופרים אולם ק"ל הא דפ"ד דידים מ"ג ובבל מעשה נביאים ופי' הר"ש וע"פ נבואה עשו ומה שסיים הוראת שעה לכאורה אינו מובן דהא מוכח שם דגם באותו הזמן היה נהוג המעשר. ואולי כוונתו ליישב קושייתי דהא אין נביא רשאי כו' לכן פי' דהור"ש הוה עי' יבמות (צ ב) וברמב"ם פ"ט מהל' יסה"ת ואח"כ תקנו חכמים מדעתם להיות נהוג לעולם ועמש"כ בשבועות (טז) בס"ד:



רש"י ד"ה נבואה שהוצרכה. ויבא איש אלהים אל עלי. כצ"ל בלא ה':



בסה"ד שנים ל"י. עמש"כ בויק"ר פ"ו אות ב' במ"ק:



תד"ה דכתיב. כה"פ שכולה נבואה. כצ"ל:



בא"ד והמן. עי' לקמן (טו ב) בדרשה דשבעים בלחם נשכרו ובפרש"י:





הגהות יעב"ץ

גמ׳ א"ל טול אותה. צ״ל אותו (וכ"ה בע"י ובדפו״י בגמ׳ ליתא מלת אותה):


שם והתניא משנכנסו לארץ לא הוכשרו כל הארצות כו׳. נ"ב דומיא דנבואה שלא נאמרה שירה אלא ברוה״ק וכן משגלו כך היה ביחזקאל (עי' מ"ק כ״ה א') אבל אחר שגלו שנית נבואה בטלה ופסקה גם ב"ק אבל שירה לא בטלה אלא מצינו הלל הגדול בירידת מטר והלל המצרי (נמחק ת״א):


שם כפלים כיוצאי מצרים. נ״ב יוצאי מצרים כולם נביאים:


שם לפידות שהיתה עושה פתילות. נ"ב לשון לפיד אש:


רש״י ד"ה נבואה. ובה״ג מנויין כו׳. נ״ב לא ידעתי איזה דרך שמר בה"ג ז״ל במנין זה כי מנין לו למנות את עלי שלא מצינו לו לשון נבואה ואם מפני ששימש בכ"ג שרוח הקודש שירה על הכ״ג (ועי׳ ברכות ל״א ב׳ לא אדון אתה כו') א״כ ימנה אלעזר בן אהרן וצדוק ושאר הכ״ג. ואם מפני שהיה עלי שופט ישראל מדוע לא מנה כמו כן כל השופטים. גם מה שמנה דוד ושלמה י"ל שלא שמשו אלא ברוה"ק ולא מצינו בהם לשון נבואה ואצ״ל שאין נראה להכניס בחשבון נרעה וברוך ומחסיה ושריה שלא ידענו שהן נביאים כ״א מפי הקבלה וא״כ מיהוה טובא הוו ולמה נמנו אלו ועוד חסרו שנים כמ"ש רש"י מפני שארז״ל מרדכי הוא בלשן ע"ש שיודע בע' לשון. הרי חסרו לנו מן המנין תשעה. וכנגדן אני מוצא מהלוים אסף הנביא ע״י המלך. וידותון בכנור הנבא. הימן חוזה המלך. ועוד בד״ה (א׳ טו) כנניה שר הלוים ישור במשא. כל אלא בימי דוד המע״ה. הנביא הזקן היושב בבית אל אשר היה דבר ה׳ אליו בימי ירבעם. חנני הרואה בימי אסא. זכריה המבין בראות האלהים. חנן בן יגדליהו איש האלהים. שבכל אלו נזכר לשון נבואה או מראה וחזיון. וע"ל אלעזר בן אהרן כ״ג דאיהו ודאי נביא שנכתבה בתורה פ׳ בשמו. הרי ט׳ כנגד ט׳ שחסרו:


תוס' ד״ה משום יחוד כשבאין כו׳. נ״ב אע״ג דאין אחד בא לדין לבדו שהרי אסור לשמוע דבריו. בתרי ופריצי איכא משום יחוד היינו דקא מסיימי כשבאין למשפט דתנן יהיו בעיניך כרשעים. והיא דנה ביחידה כמומחה





בן יהוידע

(אסתר ג, יא) 'וַיֹּאמֶר הַמֶּלֶךְ לְהָמָן הַכֶּסֶף נָתוּן לָךְ וְהָעָם לַעֲשׂוֹת בּוֹ כַּטּוֹב בְּעֵינֶיךָ' מָשָׁל דַּאֲחַשְׁוֵרוֹשׁ וְהָמָן לְמָה הַדָּבָר דּוֹמֶה? לִשְׁנֵי בְּנֵי אָדָם: לְאֶחָד הָיָה לוֹ תֵּל בְּתוֹךְ שָׂדֵהוּ. נראה לי בס"ד דימה את המן לבעל החריץ שהוא מקום חיסרון, רמז שסופו נחסר ונאבד מן העולם בדבר זה, ודימה את אחשורוש לבעל התל, שהוא מקום גבוה ומסויים, כי אחשורוש נשאר בגובה מלכותו ומעלתו בדבר זה ולא נעשה לו חסרון.



גְּדוֹלָה הֲסָרַת טַבַּעַת יוֹתֵר מֵאַרְבָּעִים וּשְׁמוֹנָה נְבִיאִים וְשֶׁבַע נְבִיאוֹת שֶׁנִּתְנַבְּאוּ לָהֶן לְיִשְׂרָאֵל, שֶׁכֻּלָּן לֹא הֶחֱזִירוּם לְמוּטָב, וְאִילוֹ הֲסָרַת טַבַּעַת הַחֲזִירָתָן לְמוּטָב. נראה לי בס"ד דידוע שישראל נרמזו בגודל, וכל האומות נרמזו בארבע האצבעות, וכמו שהגודל מובדל משאר אצבעות, כן ישראל ראוי להם להיות נבדלים משאר אומות, כמו שנאמר (במדבר כג, ט) 'הֶן עָם לְבָדָד יִשְׁכֹּן וּבַגּוֹיִם לֹא יִתְחַשָּׁב', ופרשתי בס"ד הֶן רמז לגודל שנקרא בלשון תורה 'בֹּהֶן' (ויקרא יד, יז) שהוא מובדל, ולכן בַּגּוֹיִם הרמוזים בשאר אצבעות לֹא יִתְחַשָּׁב.
והנה הגדול לפעמים יהיה למעלה מן ארבע אצבעות וזה רמז כשישראל עושין רצונו של מקום, דכתיב בהו (דברים כח, א ובמדרש תנחומא שם) 'וּנְתָנְךָ הֳ' אֱלֹהֶיךָ עֶלְיוֹן עַל כָּל גּוֹיֵי הָאָרֶץ', ולפעמים הגודל יהיה למטה מן ארבע אצבעות אם תהפך את היד, וזה רמז כשאין ישראל עושין עושין רצונו של מקום דכתיב בהו בתוכחה (דברים כח, מג) 'הַגֵּר אֲשֶׁר בְּקִרְבְּךָ יַעֲלֶה עָלֶיךָ מַעְלָה מָּעְלָה', אבל כשחוזרים בתשובה יחזרו להיות למעלה במקום הגודל אשר באמת הוא עליון על שאר האצבעות, בהיות היד עומדת ביושר שאינה מהופכת.
ולפי האמור שהגודל הוא נקרא בֹּהֶן [57] בלשון תורה, שהוא תכונתו בהיות היד ביושר עומד עליון על שאר אצבעות, הנה מספרו עולה מספר מוּטָב [57], ולזה אמר הֲסָרַת טַבַּעַת שחזרו על ידה בתשובה הַחֲזִירָתָן לְמוּטָב, שחזרה למקום העליון, שהוא כְּבֹּהֶן שמספרו מוּטָב אשר תכונתו הוא עליון בהיות היד ביושר.
ובזה רמזנו (תהלים קמד, יג) 'מְזָוֵינוּ מְלֵאִים מְפִיקִים מִזַּן אֶל זַן' והיינו שֶׁ'בֹּהֶן' [57] ימיני שעולה זַן [57], אל בֹּהֶן שמאלי שעולה זַן, ולכן ברכות העמידה הם ז"ן ברכות, ושם המשפיע הוא 'אל הוי"ה' [57] שעולה זַן והוא כמנין אוֹכֵל [57].
ועוד נראה לי בס"ד אומרו הַחֲזִירָתָן לְמוּטָב, דאמרו רבותינו ז"ל (שיר השירים רבה ג, כא) חבב הקב"ה את כנסת ישראל וקראן בתי, ועוד חיבבן וקראן אחותי ועוד חבבן וקראן אמי. שנאמר (ישעיה נא, ד) 'הַקְשִׁיבוּ אֵלַי עַמִּי וּלְאוּמִּי אֵלַי הַאֲזִינוּ' לְאִמִּי כתיב, נמצא תואר הגדול והמשובח הוא מה שקראן בשם הָאֵם, שהוא תואר הגבירה, כי כן מלכות דקדושה נקראת בשם הָאֵם, כמו שכתוב בתקונים על פסוק (דברים כב, ו) 'וְהָאֵם רֹבֶצֶת עַל הָאֶפְרֹחִים', וכל זה התואר של האם יהיה לישראל כשעושין רצונו של מקום ואם חוטאין יתהפכו אותיות תואר זה לשם אָמָה, שאז נקראים בשם אָמָה הָעִבְרִיָּה. והנה 'הָאֵם' הוא מספר מ"ו, ו'אָמָה' מספר מ"ו, אך האם הוא מספר מ"ו טב, ואמה מ"ו ביש, ולזה אמר הֲסָרַת טַבַּעַת הַחֲזִירָתָן 'לְמוּטָב' כלומר למ"ו טב שיצאו משם אָמָה שהוא מ"ו ביש וחזרו לשם הָאֵם שהוא מ"ו טב. ומה שהיה תיקונם על ידי הטבעת נרמז באותיות טַבַּעַת 'עת טב' כי יש עת לרעה לעוברי רצונו, ויש עת לטובה לעושי רצונו, ועל ידי הטבעת נעשה להם עת טב.



אַרְבָּעִים וּשְׁמוֹנָה נְבִיאִים וְשֶׁבַע נְבִיאוֹת נִתְנַבְּאוּ לָהֶם לְיִשְׂרָאֵל, וְלֹא פִּחֲתוּ וְלֹא הוֹתִירוּ עַל מָה שֶׁכָּתוּב בַּתּוֹרָה חוּץ מִמִּקְרָא מְגִלָּה. הקשה הרב עיון יעקב ז"ל דלא הוה ליה למימר אלא רק 'וְלֹא הוֹתִירוּ' אבל 'פִּחֲתוּ' היכי סלקא דעתך? דהא גם במקרא מגילה לא מצינו פחת! ותירץ דיש לומר דגם פִּחֲתוּ על ידי מקרא מגילה, שאסורין בהספד ובתענית עיין שם.
ויש להקשות בדבריו וכי התורה חייבה בתענית ביום י"ד באדר, וגם הספד אינו מן התורה? ונראה לקיים דבריו במקצת, בהיכא דנדר להתענות כך וכך ימים ואירע בהם פורים, דמן התורה חייב להתענות מכח נדרו, אך אחר שעשו אותו חכמים יום מקרא מגילה אינו מתענה, ונמצא בטל חיוב שנתחייב מדין תורה מכח נדרו.
ולי אנא עבדא נראה לי בס"ד משום דמבטלין עבודה ותלמוד תורה מפני מקרא מגילה כמו שאמרו בריש פרקין (דף ג.) תניא כהנים בעבודתם ולוים בדוכנם וישראל במעמדן כולם מבטלין עבודתם, ובאין לשמוע מקרא מגילה, מכאן סמכו של בית רבי שמבטלין תלמוד תורה ובאין לשמוע מקרא מגילה עיין שם, ואף על גב דאיירי בהיכא דיכול לקיים אחר כך מצות עבודה, עם כל זה כיון דמבטלין לפי שעה ובאין לשמוע מקרא מגילה שייך בזה לשון 'פִּחֲתוּ'.
והנה רש"י ז"ל מנה בכלל מ"ח את משה רבינו ע"ה, וקשה והלא החידוש הוא דאלו המ"ח לא פיחתו ולא הותירו על מה שכתב משה רבינו ע"ה בתורה, ואיך מונה אותו בכלל המ"ח? ועוד קשה אמאי לא מנה את נח שנכתבה נבואתו בתורה? ושם ועבר נמי היו נביאים ונכתבה נבואתם בריש תולדות אצל רבקה אמנו ע"ה, ואם נאמר אלו היו קודם מתן תורה, הא מנה רש"י את אברהם יצחק ויעקב! ועוד קשה אמאי לא מנה את יהושע, ולא מנה את אלדד ומידד שהיו מתנבאים לדורות גם כן כמו שאמרו בסנהדרין דף י"ז שהיו מתנבאים על עסקי גוג ומגוג? ולמה לא חשב את אסף דאית ליה מזמורים בתהלים שיש בהם דברים לדורות שאמרם ברוח הקודש? וצריך עיון.
ומלבד כל זה יש להקשות בדברי רש"י ז"ל, שחשב בכלל המ"ח את האבות, והלא אברהם אבינו ע"ה ראה את זרעו יצחק ויעקב צדיקים גמורים וישמעאל ועשו לא חשיבי זרע, וכן יעקב אבינו ע"ה ראה כל זרעו צדיקים, ולא שייך גביה מאמר זה להחזירם למוטב, וכן לא שייך זה גבי שרה, ויש לומר בדוחק דלאו על כל מ"ח ושבע קאמר זה.



חוּץ מִמִּקְרָא מְגִלָּה. עיין פתח עינים בשם ר"י ז"ל [ואף על פי שיש כמה תקנות וגזרות ואסורין דרבנן הנהו הוו סייג לתורה או למצוה או גדר לעבירה ואיכא אסמכתא דאורייתא דכתיב (ויקרא יח, ל) 'וּשְׁמַרְתֶּם אֶת מִשְׁמַרְתִּי'? הר"ן ורבינו ישעיה הגדול כתב שמקרא מגילה נראה שהוסיפו על התורה שחייבו קריאתה כמו התורה דכתיב והגית בו. לקוטי רבינו בצלאל כתבי יד]. וקשה לתירוצו והא איכא הפטרה דשבת דחיוב קריאתה מדרבנן ומברכין עליה? ונראה לי דתיקון זה הוה אחר חגי זכריה ומלאכי.



קְרִיאָתָהּ זוּ הִלּוּלָא. קשה לפי זה למה קורין ההלל בליל פסח, והלא קריאת ההגדה זו הילולא? ונראה לי דדוקא מגילת אסתר שהיא מן הכתובים תספיק במקום הלל שהוא כתובים, אבל הגדה כולה מדרש חז"ל, ומה שאמר בתוכה הלל אומרים אותו פסקי פסקי, לכך צריך לגמור ההלל אחר תפלת ערבית.



(שמואל א' א, א) 'אִישׁ אֶחָד מִן הָרָמָתַיִם צוֹפִים' אָדָם הַבָּא מִשְּׁתֵּי רָמוֹת שֶׁצּוֹפוֹת זוֹ אֶת זוֹ. נראה לי בס"ד על פי מה שאמרו רבותינו ז"ל בשער רוח הקודש, דהנביאים הם משני מוחין חו"ב [חכמה ובינה] דאימא אשר בז"א [בזעיר אנפין] יעוין שם. וידוע כי חו"ב כחדא נפקין וכחדא שריין, ולזה אמר שְּׁתֵּי רָמוֹת שֶׁצּוֹפוֹת וְרוֹאוֹת זוֹ אֶת זוֹ ובשער הגלגולים דף מ"א ביאר רבותינו ז"ל המאמר באופן אחר, והתורה 'כְּפַטִּישׁ יְפֹצֵץ סָלַע' דגם מה שביארתי יבא נכון בעז"ה.



אָדָם הַבָּא מִבְּנֵי אָדָם שֶׁעוֹמְדִין בְּרוּמוֹ שֶׁל עוֹלָם, וּמַאן נִנְהוֹ? בְּנֵי קֹרַח. פירוש המשיך אש ממקום גבוה ועליון לאותו מקום ודחה ממנו אש גיהנם, ולכך קרי לאותו מקום 'רוּמוֹ שֶׁל עוֹלָם'.
או יובן למעלה מן אותיות 'עוֹלָם' בערך המספר הם אותיות 'מן פז' רמז שהגבורה ששלטה בהם לאבדם נעשית פז כי נמתקה.



וּבְשָׁעָה שֶׁנּוֹלַד [מֹשֶׁה] נִתְמַלֵּא כָּל הַבַּיִת כֻּלּוֹ אוֹרָה! עָמַד אָבִיהָ וְנָשְׁקָה עַל רֹאשָׁהּ, אָמַר לָהּ: בִּתִּי נִתְקַיְּמָה נְבוּאָתֵךְ!. נראה לי בס"ד טעם לנשיקה וטיפוח שעשו על ראשה, על פי מה שאמר מהר"ן שפירא ז"ל דמ"ם סתומה רומזת לגלות, וביציאת מצרים נפתחה מעט ונעשית מ"ם פתוחה ונגאלו, ולעתיד תפתח לגמרי באלכסון ותהיה שני דלתי"ן יעוין שם. ולכן כשנתנבאה על הגאולה ראו שסוף שמה שהוא מ"ם סתומה רומז על הגלות, וראש שמה שהוא מ"ם פתוחה רומז על גאולה לכך נשקוה בראשה, לרמוז על מ"ם פתוחה שבראש שמה, שרומזת לגאולה שתתקיים, ואחר כך כשראו סימן להשתקעות בגלות שהוא מ"ם סתומה, עשו לה טפוח בראשה, להורות דמ"ם פתוחה שבראשה נעשית סתומה שנסתם הפתח שלה.



דְּבוֹרָה, דִּכְתִיב (שופטים ד, ד): 'וּדְבוֹרָה אִשָּׁה נְבִיאָה אֵשֶׁת לַפִּידוֹת' מְלַמֵּד שֶׁהָיְתָה עוֹשֶׂה פְּתִילוֹת לַמִּשְׁכָּן. מקשים למאי אצטריך להביא האי דרשה דלפידות, והלא מפורש בכתוב 'וּדְבוֹרָה אִשָּׁה נְבִיאָה'?
ונראה לי בס"ד על דרך מה שכתב הרב פתח עינים בשם מהר"א נחום ז"ל גבי מרים, דסלקא דעתך דאיכא תרתי מרים הנביאה, ולהכי כתיב (שמות טו, כ) 'אֲחוֹת אַהֲרֹן' לאפוקי האחרת, כמו שאמרו בשני יוסף בן שמעון דנותנים סימן יעוין שם. וידוע דאמרו רבותינו ז"ל למה זכתה דבורה לנבואה? בשביל שהיתה עושה פתילות עבות למשכן! ולפי זה אם היה מביא הוכחה מן הפסוק בלבד, היינו אומרים דאיכא תרתי דבורה נביאה, ולכך נקיט בזו 'אֵשֶׁת לַפִּידוֹת' לסימן.
ולפי זה הוה קשיא לן דנמצא אייתור נביאות והוה ליה שמונה, ואמאי קאמר שבעה? לכך הביא האי דרשה דקאמר 'מְלַמֵּד שֶׁהָיְתָה עוֹשֶׂה פְּתִילוֹת לַמִּשְׁכָּן' דקשיא ליה דהוה ליה למימר 'אֵשֶׁת בָּרָק' כי באמת דבורה היתה אשתו של ברק, וכאן מזכירו בשם בָּרָק בֶּן אֲבִינֹעַם ולמה הזכירו בשם לַפִּידוֹת? אלא מְלַמֵּד שֶׁהָיְתָה עוֹשֶׂה פְּתִילוֹת לַמִּשְׁכָּן! ואין כונת הפסוק לומר שבעלה שמו לַפִּידוֹת אלא בא הכתוב לומר הטעם שהיתה אשה נביאה שזכתה לנבואה, היינו בשביל שהיתה 'אֵשֶׁת לַפִּידוֹת' רוצה לומר בעלת לפידות, כמו שנאמר (משלי לא, י) 'אֵשֶׁת חַיִל' שהוא רוצה לומר 'בַּעֲלַת חַיִל'. ואם כן השתא אין לנו להוכיח מן הכתוב שיש תרתי דבורה נביאה, ונקיט בהא אֵשֶׁת לַפִּידוֹת לסימן, דבאמת לאו נקיט לפידות לסימן, אלא נקיט לה טעם למה שזכתה לנבואה אף על פי שהיא אשה, ואם כן שפיר קאמר שבעה נביאות הוו, כי דבורה נביאה חדא הוי ולא שתים.
ובאופן אחר נראה לי בס"ד הקושיא הנזכר דהוצרך להביא דרשה דפתילות, והוא דאיתא בגמרא (סוטה מו:) על פסוק (מלכים ב' ב, כג) 'וּנְעָרִים קְטַנִּים יָצְאוּ מִן הָעִיר' דסלקא דעתך לאו נערים ממש אלא שהם מן עיר ששמה נעורן, וכדאמרן בפסוק (מלכים ב' ה, ב) 'וַיִּשְׁבּוּ מֵאֶרֶץ יִשְׂרָאֵל נַעֲרָה קְטַנָּה', ומקשינן קרי לה נַעֲרָה וקרי לה קְטַנָּה? ומתרצינן דהיתה מן קרתא דשמה 'נעורן' ועל שם עירה קרי לה נַעֲרָה יעוין שם, ולפי זה גם כאן ליכא הוכחה מן הכתוב לבדו דהיתה דבורה נביאה, דשמא היתה מן עיר ששמה נוֹבֶה שהיא נוב עיר הכהנים, שנקראת נוֹבֶה, דכתיב (שמואל א' כא, ב) 'וַיָּבֹא דָוִד נֹבֶה אֶל אֲחִימֶלֶךְ הַכֹּהֵן' וכן אמר עוד (שמואל א' כב, ט) 'רָאִיתִי אֶת בֶּן יִשַׁי בָּא נֹבֶה', ועל שם העיר נובה קראה אשה נביאה, כמו דאמרינן קראה נַעֲרָה על שם עיר 'נעורן' ואין הכונה של נְבִיאָה לשון נביאות ולעולם לא היתה בעלת נבואה!
ואף על גב דהתם גבי נַעֲרָה מצא דקדוק לפרש לאו נַעֲרָה ממש משום דכתיב נמי קְטַנָּה, הכא נמי יש דקדוק לפרש על שם עירה, משום דלא שכיח כל כך שתהיה אשה בעלת נבואה, ועוד דלא קאמר 'דְּבוֹרָה הַנְּבִיאָה' כדנקט גבי מרים וגבי חולדה, על כן יש מקום לפרש דלאו נביאות הוא אלא על שם עירה נובה קראה נביאה ולכך הוצרך להביא האי דרשה ד'אֵשֶׁת לַפִּידוֹת' דקאמר 'מְלַמֵּד שֶׁהָיְתָה עוֹשֶׂה פְּתִילוֹת לַמִּשְׁכָּן' וקשה מהיכא משמע ליה הכי? אלא נראה דמשמע ליה מדלא כתיב 'אֵשֶׁת בָּרָק' דבאמת ברק היה בעלה של דבורה, והכתוב קורא אותו בשם בָּרָק, ואמאי קראו בשם לַפִּידוֹת? אלא ודאי האי 'לַפִּידוֹת' לאו שמא דגברא הוא, אלא רוצה לומר 'פְּתִילוֹת' שֶׁהָיְתָה עוֹשֶׂה פְּתִילוֹת לַמִּשְׁכָּן, והכי קאמר אשת לפידות רוצה לומר בעלת הפתילות, כמו אֵשֶׁת חַיִל, וקשה מה שייכות לדבר מצוה זו של הפתילות כאן לקראה על שם הפתילות? ועוד וכי לא היה לה עוד מצוה אחרת לקרות שמה עליה? אלא ודאי האי נְּבִיאָה דקאמר כאן אינה שם העיר אלא הוא לשון נביאות, ובא הכתוב ללמדך טעם שזכתה להיות נביאה בשביל מצות הפתילות, שאמר לה הקב"ה את נתכוונת להרבות אורי, אף אני ארבה אורך ביהודה וירושלים כנגד י״ב השבטים (ילקוט שמעוני שופטים מב, ד'), ואם כן שמעינן דדבורה היתה נביאה ממש.
ולפי זה מובן נמי מה שהוצרך להביא עוד דרשה ד'תַּחַת תֹּמֶר' (שופטים ד, ה) דאמר רבי שמעון בן אבשלום: משום יחוד, והיינו לחזק עוד ההוכחה שלו דמפרש נְּבִיאָה היינו נבואה, ולאו על שם העיר נוֹבֶה, והוא ממה שמצינו שהכתוב משבחה במעלה זו שהיתה יושבת תַּחַת תֹּמֶר משום יחוד, דבא הכתוב לתת טעם שני על אשר זכתה לנבואה, בשביל שהיתה עושה חסידות בענין הצניעות, דהא סבירא ליה להטור ז"ל (טור אבן העזר סימן כב) אין איסור יחוד מן הדין אלא דוקא עם תרי ופריצי אבל עם תרי וכשרי מותר להתיחד, ועל כן תקשי למה ישבה תחת תומר משום יחוד, והלא בעלי הדין שבאים אצלה הם תרי שהם תובע ונתבע? אלא ודאי חששה משום מדת חסידות, וכיון שהיתה צנועה במידת חסידות לכך זכתה לנבואה, דאמרו רבותינו ז"ל (סוטה י:) בשכר הצניעות זוכין לנבואה, וכמו שאמרו גבי תמר בשביל שהיתה צנועה זכתה שיצאו ממנה נביאים, דאמר מר אמוץ ואמציה אחים הוו.
ואם תאמר אין כאן מדת חסידות כדי שתאמר שבעבור צניעות יתירה שהיה לה זכתה לנבואה, דאף על גב דבתרי ליכא איסור יחוד מן הדין מכל מקום עם תרי ופריצי איכא איסור יחוד, ולכך ישבה תחת תומר דחוששת אולי יעלו אליה למשפט תרי דפריצי? לכך הביא דרשה השנית דדבר אחר, מַה תָּמָר זֶה אֵין לוֹ אֶלָּא לֵב אֶחָד אַף יִשְׂרָאֵל שֶׁבְּאוֹתוֹ הַדּוֹר לֹא הָיָה לָהֶם אֶלָּא לֵב אֶחָד לַאֲבִיהֶן שֶׁבַּשָּׁמַיִם, אם כן שמע מינה כולם היו כשרים ולא הוה בהו פרוצים, ואמאי ישבה תַּחַת תֹּמֶר? משום יחוד, דהא כל העולים למשפט מוכרח שיהיו שנים שהם תובע ונתבע, אלא ודאי חששא משום חסידות! וכיון דעשתה חסידות בצניעות לכך זכתה לנבואה הרי הכתוב הגיד בזה טעם שני לזכייתה בנבואה, ואם כן שמע מינה האי נְּבִיאָה הוא נבואה ממש ולאו על שם העיר נוֹבֶה.



דָּוִד וּשְׁלֹמֹה שֶׁנִּמְשְׁחוּ בְּקֶרֶן נִמְשְׁכָה מַלְכוּתָן. נראה לי בס"ד שְׁמָא גָּרִים כי קֶרֶן מספרו 'אלף' דנו"ן מנצפ"ך בת"ש [700], ומספר אלפים מורה על ברכה עליונה דאצילות, שהוא כנגד אלפים, וזהו שנאמר (שיר השירים ח, יב) 'הָאֶלֶף לְךָ שְׁלֹמֹה' שנמשחת בקרן שמספרו אלף, ולזה אמר דוד המלך ע"ה (שמואל ב' כב, מד) תִּשְׁמְרֵנִי לְרֹאשׁ גּוֹיִם, 'תִּשְׁמְרֵנִי' [1000] מספר אלף, שעל ידי שנמשחתי בקרן שהוא מספר אלף תִּשְׁמְרֵנִי, וזהו שנאמר (תהלים קלב, יז) 'אַצְמִיחַ קֶרֶן לְדָוִד' רוצה לומר קרן ולא פך, ולכן 'עָרַכְתִּי נֵר' מלכותו 'לִמְשִׁיחִי' עד זמן ביאת משיחי.



אָדָם צָר צוּרָה עַל גַּבֵּי הַכֹּתֶל וְאֵינוֹ יָכוֹל לְהַטִּיל בָּהּ רוּחַ וּנְשָׁמָה, קְרָבַיִם וּבְנֵי מֵעַיִם. הקשה הרב עיון יעקב ז"ל אמאי לא הזכיר ידים ובשר ועצמות? עיין שם. ונראה לי כי הפלא הגדול הוא בבריאת דבר חלול תוך גוף חלול כי הצר צורה בכותל אינו יכול לצייר דבר חלול.



וְאַמְּרִי לָהּ פַּתְּיָא אֻכָּמָא. פירש בערוך 'כלי שחור' ולפי פשוטו קורין ליפה ביותר בשם 'שחור' להעביר עין הרע. ובשער הגלגולים דף מ"ד מנה את רב עינא סבא ואת רב עוירא סבא מצדיקים שהם משורש זיהרא עלאה דאדם הראשון, שהם חנוך ויוסף הצדיק ע"ה עיין שם, ולפי זה רב עינא סבא ורב עוירא סבא היו יפים ביותר מצד השורש שלהם, כאשר מצינו יופי גדול ביוסף הצדיק ע"ה, וברבי ישמעאל בן אלישע ע"ה.





בניהו

'וַיֹּאמֶר הַמֶּלֶךְ לְהָמָן הַכֶּסֶף נָתוּן לָךְ וְהָעָם לַעֲשׂוֹת בּוֹ כַּטּוֹב בְּעֵינֶיךָ' אָמַר רַבִּי אַבָּא: מָשָׁל דַּאֲחַשְׁוֵרוֹשׁ וְהָמָן לְמָה הַדָּבָר דּוֹמֶה? לִשְׁנֵי בְּנֵי אָדָם: לְאֶחָד הָיָה לוֹ תֵּל בְּתוֹךְ שָׂדֵהוּ. יש להבין מאי קשיא ליה בכתוב שבא לפרשו במשל הזה? ועוד קשא דלפי דברי המשל מובן שהיה אחשורוש שונא לישראל כמו המן ואם כן למה המן נצלב ואחשורוש עמד בקיומו, הלא אֵין מַעְצוֹר לַהֳ' לעשות נס הצלת ישראל באופן שיעמוד מלך אחר ויקח מלכות אחשורוש ויפטור את ישראל ויצלוב את אחשורוש ואת המן על אשר שניהם היו שונאין את ישראל כמשל בעל התל ובעל החריץ?
ונראה לי בס"ד הענין על פי מעשה בבנו של מלך שנשבה ונפל ביד שני שונאין אשר זימו להרוג אותו ושניהם לא רצו להרגו תכף אלא עכבו הריגתו אך בטעם וסיבה של עכבת הריגתו אינם שוים זה בזה כי אחד מהם אף על פי שהיה חרב מוכן בידו והיה יכול להרגו תכף ומיד לא רצה להרגו בחרב כי אמר בן מלך הוא ואין ראוי להמיתו מיתה מנוולת לשפוך דמו כדם שור אלא רצה להביא לו כוס יין ולהניח בתוכו סם המות וישתהו וימות מיתה בנחת בלא ניוול כי כן דרך הגדולים להמיתם באופן זה ולכן עכב הריגתו עד שיביא לו זה, אבל השני עיכב מיתתו ולא הרגו תכף בחרבו מפני שרצה לנוולו ולצערו במיתה מנוולת הקשה מחרב והוא שחשב לעשות לו מדורה גדולה של עצים בוערות וישרפהו באש! והנה כיון שלא נהרג תכף בחרב צמחה לו הצלה שבא אביו המלך וחטף בנו מידם ולא נהרג ותפשם המלך חיים והנה לאותו שעיכב מיתת בנו בשביל כבודו של מלך שלא רצה להרגו בחרב פטרו לגמרי מן העונש מאחר כי מן העכבה שעיכב הריגתו צמח הצלה לבנו ונשאר חי אך לאותו שעיכב מיתת הבן בשביל שרצה לנוולו במיתה משונה עשה לו כאשר זמם לעשות ששרפו במדורה של אש שהכין לבנו.
וכן כאן אחשורוש גם הוא היה חפץ בכליה שלהם, אך לא רצה לנוולם אלא אמר להמן שיבחור להם מיתה בנחת ולא בצער ולכך אמר לו 'הַכֶּסֶף נָתוּן לָךְ' שלא אמכרם כצאן לטבחה שהוא בזיון ואתה תבחור להם מיתה 'הַטּוֹבָה בְּעֵינֶיךָ' כלומר אם היה נגזר עליך מיתה והיו אומרים לך ברור לעצמך מיתה שהיא טובה לך, מה היית בורר לך כן תעשה להם! אך המן תחלת הכל רצה לקנותם בכסף לבזותם להראות שהם ח"ו כמו בהמות שנמכרים לטבחה וכמו שאמר הכתוב (תהלים מד, כג) 'נֶחְשַׁבְנוּ כְּצֹאן טִבְחָה' וגזר שיתיזו ראשם בחרב כעריפת חמור במחילת כבודם! ואת מרדכי לצלוב על עץ גבוה שיהיה נראה למרחוק לבזותו יותר! ולכן את המן נהפכה מחשבתו הרעה לעצמו כי נצלב על עץ גבוה חמשים ונשאר צלוב מן ט"ז ניסן עד י"ד אדר שצלבו בניו תחתיו ואת אחשורוש שחס על כבודן של ישראל פטרו מן העונש ונשאר קיים במלכותו.
ולכן על דקדוק זה שיש בכתוב באומרו 'וְהָעָם לַעֲשׂוֹת בּוֹ כַּטּוֹב בְּעֵינֶיךָ' דהוה ליה למימר לעשות בו 'כַּאֲשֶׁר דִּבַּרְתָּ'? ועוד יש דקדוק אחר למה אמר לו 'הַכֶּסֶף נָתוּן לָךְ'? אדרבה יקח הכסף לאוצר המלוכה ולמה החזירו לו? על זה הביא המשל ליישב הדברים האלה והוא משל לבעל התל ובעל החריץ, דנמצא אחשורוש הוא בעל התל והמן בעל החריץ והיינו לרמוז כי אחשורוש ראה את ישראל בגדולתם וכבודם ולכן לא רצה לזלזל בהם למכרם כצאן וגם לא רצה להרגם במיתה מנוולת אלא אמר לו לַעֲשׂוֹת בהם כַּטּוֹב בְּעֵינֶיךָ כלומר כאשר אתה היית בורר לעצמך אם היה נגזר עליך מיתה, ולכן לא אמר לו 'כַּאֲשֶׁר דִּבַּרְתָּ' לאבדם באופן רע של אבדון אך המשיל את המן לבעל החריץ כי ראה את ישראל בהשפלה ומדרגה תחתונה וחסרה כי התל גבוה ועליון והחריץ פחות ושפל.


אַרְבָּעִים וּשְׁמוֹנָה נְבִיאִים וְשֶׁבַע נְבִיאוֹת נִתְנַבְּאוּ לָהֶם לְיִשְׂרָאֵל, וְלֹא פִּחֲתוּ וְלֹא הוֹתִירוּ עַל מָה שֶׁכָּתוּב בַּתּוֹרָה חוּץ מִמִּקְרָא מְגִלָּה. יש להקשות לדברי רש"י ז"ל שמנה את משה רבינו ע"ה בכלל, איך יאמר לֹא פִּחֲתוּ וְלֹא הוֹתִירוּ עַל מָה שֶׁכָּתוּב בַּתּוֹרָה שכתב משה רבינו ע"ה מפי הגבורה? דמלשון זה משמע אין משה רבינו ע"ה בכלל מנין זה של מ"ח ואם נאמר דזה קאי רק על מ"ז אם כן קשא למה תפס תנא דברייתא מעיקרא מ"ח יאמר מ"ז נביאים?
ונראה לי בס"ד אף על גב דקאי בזה רק על מ"ז נקיט בתחלה את משה רבינו ע"ה עמהם כדי להשלים מספר מ"ח ללמדנו שהיו מ"ח נביאים כנגד שני שלישי חסד וגם כנגד מ"ח צרופים של שני אותיות י"ם דשם אֱלֹקִים שהם סוד 'הבל דפומא וחוטמא' ודברי הנביאים הם סוד 'הבל' כי לכן נקרא נביא לשון (ישעיה נז, יט) 'נִיב שְׂפָתָיִם'.


לְפִי שֶׁאֵין אוֹמְרִים הַלֵּל עַל נִסִּים שֶׁבְּחוּצָה לָאָרֶץ. נראה לי בס"ד הטעם לפי שהיא תחת ממשלת השרים ובקריאת הלל נמשך שפע גדול ויהיה לשרים יניקה מאותו השפע.
ומה שאמר עַד שֶׁלֹּא נִכְנְסוּ לָאָרֶץ הֻכְשְׁרוּ כָּל הָאֲרָצוֹת לוֹמַר שִׁירָה וּמִשֶּׁנִּכְנְסוֹ לָאָרֶץ לֹא הֻכְשְׁרוּ לוֹמַר שִׁירָה, היינו כי קודם שנכנסו לארץ יצאו ישראל מדין בני נח ונבדלו מן האומות ונעשו חלקו ונחלתו יתברך כדכתיב (דברים לב, ט) כִּי חֵלֶק הֳ' עַמּוֹ יַעֲקֹב חֶבֶל נַחֲלָתוֹ, וכשהכניסם לארץ הבדיל אותם ואת הארץ משליטת שבעים שרים ואז חוץ לארץ שהיא נחלת השרים לא הוכשרה לומר שירה אבל אחר שגלו ונעשה להם ישוב בחוץ לארץ וגם השראת שכינה היה להם שם כמו שאמרו רז"ל (מגילה כט.) 'כל מקום שגלו שכינה עמהם' דנעשה להם ישוב בחוץ לארץ אז חזרו לכשרותם.


(בעין יעקב) אין אתנבויי אתנבו טובא כדתניא. נראה מספר הגדול הזה קאי על כל הדורות מתחלה עד זמן חגי זכריה ומלאכי ואפשר דנכנס בתוכם גם בעלי רוח הקודש. ומה שאמר על אלקנה שהוא ממאתים צופים אלו המאתים היה בדורו דוקא.


'אִישׁ אֶחָד מִן הָרָמָתַיִם צוֹפִים' אָדָם הַבָּא מִשְּׁתֵּי רָמוֹת שֶׁצּוֹפוֹת זוֹ אֶת זוֹ. נראה לי בס"ד הכונה כי נבואה היא בנצח והוד ורוח הקודש במלכות, ובא ללמדנו שהוא היה בעל רוח הקודש דוקא שהוא במלכות אלא היה נביא שמקומו בנצח והוד שהם שתי רמות שמקומם רם ועליון מן מקום רוח הקודש שעומדין זה כנגד זה בקו ימין וקו שמאל שצופות ורואות זה את זה.


אָדָם הַבָּא מִבְּנֵי אָדָם שֶׁעוֹמְדִין בְּרוּמוֹ שֶׁל עוֹלָם, וּמַאן נִנְהוֹ? בְּנֵי קֹרַח. נראה לי בס"ד בעת שנבלעו בני קרח נעשה בהם דין קשה מאותיות דין בשם אדנ"י בלתי התתברות אות א' עמהם שהוא משם אהי"ה שהוא בסוד הבינה הממתק אותיות דין יען כי נחלקו על משה רבינו ע"ה שהוא בסוד הבינה ולכך נפרד לגבי דידם אות א' מן אותיות דין דשם אדנ"י ונעשה בהם דין קשה! אך אחר דין קשה זה של בליעתם בארץ נתמתקו אותיות דין דשם אדנ"י לגבי דידם על ידי התחברות אות א' עמהם שאז נעשה שם אדנ"י שלם ולכך מקום נתבצר להם בגיהנם על ידי הארת שם אדנ"י כולו בשלימותו שהוא רמוז למעלה מן אותיות עולם, כי למעלה מאותיות 'עולם' יש אותיות 'כל ס"ה' והיינו ס"ה הוא שם אדנ"י [65] בשלימותו באות א' שעולה מספר ס"ה בסוד (חבקוק ב, כ) 'וַיְיָ בְּהֵיכַל קָדְשׁוֹ הַס [65] מִפָּנָיו כָּל הָאָרֶץ' והיינו 'כל סה' כלומר כל שם ס"ה כולו עם צירוף אות א' הממתק אותיות דין שבו. ולזה אמר מִבְּנֵי אָדָם שֶׁעוֹמְדִין בְּרוּמוֹ שֶׁל עוֹלָם, כי אחר שנתבצר להם מקום בגיהנם הם עומדים בהארת כל סה הרמוזים באותיות העליונים ורמים על אותיות עולם.


דָּבָר אַחֵר 'יִסְכָּה': שֶׁהַכֹּל סוֹכִין בְּיָפְיָהּ. מקשים אמאי הוצרך להביא דרשה זו של 'דבר אחר' כיון דכאן לא איירי בדרשת גוף הפסוק אלא רק בא להוכיח ששרה אמנו ע"ה היתה נביאה ודבר זה מוכח מדרשה הראשנה דדריש 'יִסְכָּה' שֶׁסָּכְתָה בְּרוּחַ הַקֹּדֶשׁ?
ונראה לי בס"ד דהוצרך להביא דרשה של 'דבר אחר' משום כי בדרשה של יסכה דהוצרך להביאה יש קושיא כיון דשם זה מורה שהיתה נביאה למה לא נקראת בכתובים המדברים בה בשם זה של יסכה? שלא קראה בשם יסכה אלא רק במקום אחד המדבר בתולדה שלה שילדה אביה הרן דאז קראו (בראשית יא, כט) 'אֲבִי יִסְכָּה' ובכל הכתובים המדברים מעת שנשאה אברהם אבינו ע"ה עד שנפטרה קראה בשם שרה בלבד! ולכן הביא דרשה של 'דבר אחר' 'יִסְכָּה' שֶׁהַכֹּל סוֹכִין בְּיָפְיָהּ, ללמדינו כי הן אמת שם יסכה הוא משובח שמורה עליה שהיתה נביאה והיה צריך לקרותה בכל הפסוקים בשם זה, עם כל זה יש בשם יסכה עוד משמעות אחרת 'שֶׁהַכֹּל סוֹכִין בְּיָפְיָהּ' ואם היה קורא אותה בכתובים המדברים מעת נשואיה עד עת פטירתה בשם זה של 'יִסְכָּה' שיש בו משמעות זו גם כן דהכל סכין ביופיה היו חושבים שלא היתה צנועה ח"ו, שאם צנועה איך היו רואין אותה הכל וסכין ביופיה? ובאמת לא כן הדבר כי באמת היתה צנועה ושום אדם לא ראה אותה ולא נראית אלא פעם אחת דרך מקרה בירידתה למצרים שראו אותה שרי פרעה ויהללו אותה לפרעה! וזה היה בהכרח מכח המכס וכמו שאמרו חז"ל וכנזכר בספר הישר.
ומה שנקראת 'יִסְכָּה' במשמעות זו 'שֶׁהַכֹּל סוֹכִין בְּיָפְיָהּ' זה היה לה בקטנותה בעת שנולדה דעדיין לא היה לה דעת לשמור עצמה להצניע עצמה ואחר שגדלה קצת היתה מצנעת עצמה ושום אדם לא ראה אותה, ולכן דקדק הכתוב שלא לקרותה בשם 'יִסְכָּה' שיש בו משמעות זו שֶׁהַכֹּל סוֹכִין בְּיָפְיָהּ אלא רק פעם אחת בעת שמדבר במוליד אותה הוא הרן שקראו אֲבִי יִסְכָּה, ולכן אף על פי שבשם יִסְכָּה יש בו גם כן משמעות שסכתה ברוח הקודש לא קראה הכתוב בשם זה כשמדבר בה מעת נשואיה לאברהם אבינו ע"ה עד עת פטירתה.


דְּבוֹרָה, דִּכְתִיב: 'וּדְבוֹרָה אִשָּׁה נְבִיאָה אֵשֶׁת לַפִּידוֹת' מְלַמֵּד שֶׁהָיְתָה עוֹשֶׂה פְּתִילוֹת לַמִּשְׁכָּן. הנה רז"ל אמרו במדרש שהיתה עושה פתילות עבות, ונראה שהיתה חכמנית ואומנית שעושה אותם עבות בגידול שגודלתם ונראין דקות ונרמז זה בתיבת לַפִּידוֹת שהוא אותיות 'דו פתיל' והיינו רוצה לומר שנים כמו טָב לְמֵיתַב טַן דּוּ כלומר פתיל כפול.


עָמַד אָבִיהָ וְנָשְׁקָה עַל רֹאשָׁהּ. הגרסה בעין יעקב בנשיקה גריס אביה ובטפוח גריס אמה וצריך טעם לזה!
ונראה לי בס"ד איש מזריע תחלה יולדת נקבה (נידה כה:) נמצא בלידת הבת האב היה ראשיי ולכן לפי מנהגו של עולם שקצין ומואסין בנקבה אז האב אומר וי בלידתה, אך אם יראה את הבת חכמנית וצדקת ובפרט שרואה שהיא נביאה אז הוא שמח בה כי נבואה בנקבה הוא חידוש נפלא ותהיה למופת ולאות! ולכן כשראה נתקיימה נבואתה מכח האורה שבבית אז נתאמת אצלו שהיא נביאה באמת לכן נָשְׁקָה עַל רֹאשָׁהּ לרמוז שהוא שמח על אשר היה הוא ראשיי בביאתה לעולם כי איש מזריע תחלה יולדת נקבה ואחר כך כשראו שהוא ביאור שבזה לאמה דנבואתה לא נתקיימה שנמצאת אין זו נביאה כאשר חשב אביה עמדה אמה וטפחה אותה במקום שנשקה אביה לומר לה על חנם אביך נשק אותך בראשיך והיית צריכה טפוח במקום נשיקה! והואיל שהניחתו ביאור ונודע לה הכזבת הנבואה ח"ו קודם אביה לכך היא קדמה ועשתה לה הטפוח, וסוף נגלה שנבואתה אמת והיתה ראויה לשבעה נשיקות על ראשה.


מַה תָּמָר זֶה אֵין לוֹ אֶלָּא לֵב אֶחָד. פירוש התמר אין לו ענפים ועלין סביבות הפרי אלא התמרים תלויין בקלח אחד לבדם ברורים ועומדים כמו עלי ההדס התלויין בעצי ההדס וזהו לֵב אֶחָד דהיינו קלח אחד ברור וגלוי ועומד לבדו ואין עלין יוצאין ממנו ומקיפים ומכסים אותו כֵּן יִשְׂרָאֵל יֵשׁ לָהֶם לֵב אֶחָד הוא יצר הטוב אשר על פי עצמו נעשים כל מעשים שלה בנפשיות ובגופניות.





פתח עינים

ת"ר מ"ח נביאים וכו'. רש"י מנאן מהלכות גדולות כי בא חשבון מסדר עולם ובסוף כתב שנים לא ידעתי. וראיתי בפי' ישן נושן כ"י לרבינו יהודה אלמאדארי זלה"ה שתמה על רש"י דאמאי לא מנה בארה אביו של הושע שניבא שני פסוקי' בתוך ס' ישעיה ושמעיה איש האלהים שאמר לרחבעם לא תעלו ולא תלחמו עכ"ד ובנסחת רש"י שלפנינו כתוב וז"ל ועל דניאל אמרינן לעיל אינהו נביאי ואיהו לאו נביא אלא אפיק דניאל ועייל שמעיה שאמר לרחבעם אל תעלו ואל תלחמו עכ"ל הרי דרש"י כבר מנה שמעיה במקום דניאל:
וראיתי .בלקוטי מהר"א פליף כ"י דכתב בשם גליון וז"ל מאי דחשיב רש"י אמוץ קשה דלא נכתב שום נבואה ואי אפיק ועייל בארי שנתנבא שני פסוקים בתוך ס' ישעיהו ניחא עכ"ל וקשה דהא רש"י עצמו כתב אמוץ אמר לאמציה מדוע דרשת אלהי אדום. וכן הוא מפורש בסדר עולם פ"ך וז"ל ובימי אמציה ואיש האלהים בא אליו לאמר המלך אל יבא וכו' ובאחרונה אמר לו ידעתי כי יעץ אלהים וגו' אמרו אמוץ אחיו עכ"ל ובסוף הפרק כשמנה עשרה שנקראו איש האלהים מנה לאמוץ ע"ש ומאי קאמר הרב הכותב הנז':
וחזה .הוית להגאון הרמ"ע במאמר אם כל חי ריש חלק ב'. שכתב דשנים נעלמו מרש"י והם שם ועבר וכו' ויש בס' ישעיה נבואת בארי וכו' וכן עודד וחנני בימי אסא וכו' אולי ראוי להסיר ברוך וכו' ואביו וכו' וכן שריה ומחסיה והא דאמר ח' כהנים נביאים וכו' ראויים לנבואה קאמר א"נ נביאים שלא נכתבו וכו' והמשלים נביא הזקן וכו' עכ"ד בקצור ומ"ש דהשנים הם שם ועבר. מדברי סדר עולם פ"ך ופ' כ"א מוכח דמ"ח נביאים הם מאברהם אבינו ואילך וקרי בהו נתנבאו לישראל. והטעם ברור כי עד דור הפלגה היה הכל מעורבב הטמא והטהור יחדיו ואח"כ הובררו ישראל כי חלק ה' עמו ומשם ראוי למנות הנביאים שהיתה נבואתם צורך לישראל חבל נחלתו. ומה שמנה עודד וחנני. כבר הזכירם בסדר עולם בכלל המ"ח. ומ"ש ראוים לנבואה קאמר א"נ דלא נכתבו ק"ק דמאי אסתפק להרב ז"ל הרי לקמן דף ט"ו תניא ברוך ושריה וכו' כלן נתנבאו וכו' הרי דנתנבאו ממש ובנתנבאו לא שייך ראויין לנבואה קאמר:
והיותר .קשה על רש"י ועל הרב ז"ל הוא דבסדר עולם פ"ך הוא היה מונה מ"ה נביאים כאשר יראה הרואה שהזכירם אחת לאחת למצוא חשבון. ואין בכללם לא אברהם יצחק ויעקב אבותינו. ולא משה ואהרן יהושע ואם תכניס ג' מאלה אז ינוח דעתנו וסליק חשבון נקי ובר מ"ח נביאים. ושם בסדר עולם הזכיר שמעיה שאמר לא תעלו. ומדברי רש"י מוכח דמדעתו קאמר:
וחזינא .לגאון הרב טורי אבן שתמה על רש"י דכתב ושנים לא ידעתי דהאיכא אלעזר בן אהרן הכהן שנתיחד הדבור אליו עם משה למנות את ישראל בפ' פנחס ועוד יהוא בן ברכאל וכו' ע"ש ולק"מ דאפי' לאהרן הכהן נאמרו י"ג מיעוטין לומר שלא דיבר ה' אלא אל משה ונאמר כך לכבוד אהרן ומכ"ש אלעזר דודאי הדיבור היה למשה לבד. ויהוא בן ברכאל כבר הרב גופיה מייתי מהש"ס דחשיב ליה בין נביאי א"ה ואע"ג דהרב ז"ל תירץ דהיו ישראל וכו' מסדר עולם סוף פ' כ"א משמע דהיו מא"ה וכמ"ש הרב יעבץ בהגהותיו והביא מהש"ס פ"ק דע"ז דרעי איוב היו או"ה ע"ש:
עוד .ראיתי להרב הנז' בריש מכילתין במ"ש על דניאל דאיהו לאו נביא שכתב וז"ל פירש"י שלא נשתלח לישראל בשום נבואה מפירושו משמע שהיה נביא אבל לא ניבא לאחרים ואין הלשון משמע כן אלא לא היה נביא כלל ולא נתיחד הדיבור אליו מפי הגבורה לעולם וכו' ורש"י בעצמו נראה שחזר בו דלקמן דאמר מ"ח נביאים פירש"י אפיק דניאל ועייל שמעיה ואי דניאל נביא אלא שלא נשתלח אמאי אפיקיה הא השיב התם הרבה שלא נשתלחו כמו האבות עכ"ל וקשה דאשתמיט מיניה דבדף ט"ו לקמן מני בבריתא דניאל בהדי ברוך וכו' חגי זכריה ומלאכי וקאמר כלן נתנבאו בשנת שתים לדריוש. אלמא קתני בהדיא דנתנבא דניאל ואיך קאמר דלא נתיחד לו הדיבור מפי הגבורה לעולם. והוא ז"ל הזכירה לבריתא הנז' בסוגיין גבי ברוך וכו' ע"ש:
ומ"ש .דרש"י חזר בו וכו' אין כאן חזרה דמ"ש בשמעתין דלאו נביא ממ"ש בפ"ק בראשו כונתו דנבואתו לא נצרכא לדורות וזה כונתו בפ"ק שכתב לא נשתלח כונתו דנבואתו לא הוצרכה וקושטא הוא דלא נשתלח ובין בריש פ"ק ובין בסוגיין כונת רש"י שנבואתו לא הוצרכה. ומשכחת לה דלא נשתלח ונבואתו נצרכא כמו האבות. אך בדניאל לא נשתלח ולא הוצרכה נבואתו לדורות ורש"י בריש פרקין דובר אמת דדניאל לא נשתלח ודוק וכיוצא בזה יש לישב לסדר עולם דלא הזכיר שלמה ובסוטה דף מ"ח אמרו נביאים הראשונים דוד ושמואל ושלמה דסבר דנבואת שלמה לא הוצרכה לדורות ודוק:


חוץ ממקרא מגילה. ואעפ"י שיש כמה תקנות וגזרות ואסורין דרבנן הנהו הוו סייג לתורה או למצוה או גדר לעבירה ואיכא אסמכתא דאורייתא דכתיב ושמרתם את משמרתי. הר"ן ורבינו ישעיה הגדול כתב שמקרא מגילה נראה שהוסיפו על התורה שחייבו קריאתה כמו התורה דכתיב והגית בו. לקוטי רבינו בצלאל כ"י:


קריאתה זו הלילא. וקשיא לי הא אמרינן פ' ע"פ הלל מרדכי ואסתר אמרוהו וי"ל דהלל אמרו כשהרכיבו מרדכי על סוס על שם מקימי מעפר דל מאשפות ירים אביון דהיה מרדכי מוכפש באפר ודוקא אתשועה דיחיד אמרוה אבל אתשועה דרבים לא. מהר"א פליף בליקוטיו כ"י בשם גליון. ולכאורה יש לומר לדעת רב נחמן דסבר קריאתה זו הלילא דאפי' נימא דאמרו הלל על תשועת כל ישראל ל"ק לרב נחמן דבהצלת ישראל כשנתלה המן דין הוא שיאמרו הלל דבה שעתא לא נתקנה המגילה. ואחר שנתקנה וחייבו קריאתה אז לא תקנו לומר הלל דקריאתה זו הלילא. אך לטעם רבא דאכתי עבדי אחשורוש צ"ל במ"ש הגליון דמרדכי ואסתר אמרוהו על נס שנעשה למרדכי כדברי הגליון הנז'. ולמרדכי ואסתר שהי"ל גדולה יש מקום לומר עבדי ה' דהא לגבי אחשורוש יש להם מעלה דאסתר מלכה ומרדכי מגדולי המלכות:


אכתי עבדי אחשורוש וכו'. אבל אי לאו האי טעמא אמרינן הלל אעפ"י שהוא נס העשוי בח"ל דכיון שגלו חזרו להתרן הראשון. הרמב"ן. והר"ן כתב דה"ט סגי לכל נס העשוי בח"ל בעוד שישראל בגלות. לקוטי רבינו בצלאל כ"י. ולפי נסחא דקמן בגמרא דברי הרמב"ן הם מפורשים בש"ס ועמ"ש בעניותי בסוגין בספרי הקטן מחב"ר א"ח סי' תרצ"ג בס"ד:


אחד ממאתים צופים. פי' הרמתים מלה מורכבת מהרואים מאתים. מצאתי לקוטי מהר"ב כ"י:


יסכה שסוכה ברוח הקדש וכו' דבר אחר שהכל סוכין ביפיה. עמ"ש בעניותי בס' הקטן ראש דוד פ' מקץ בס"ד:


אחות  אהרן ולא אחות משה וכו'. יש לדקדק דמאי בעי בדרשא זו הכא והא כתיב בהדיא הנביאה. ושמעתי משם מורינו הרב מהר"ר אליעזר נחום דמדכתיב מרים הנביאה אחות אהרן יש ס"ד דאיכ' תרתי מרים הנביאה ולהכי כתיב בזו אחות אהרן לאפוקי האחר' על דרך שני יוסף בן שמעון דנותנין סימן ולפ"ז יקשה דהם ח' נביאות. אמטו להכי הוצרכו להביא דרשא זו לומר דמאי דכתיב אחות אהרן דהיינו לאשמועינן זמן נבואתה דאי לא תימא ק' ולא אחות משה אלא שנתנבאה כשהיתה אחות אהרן וא"כ ליכא אלא ז' נביאות ודוק:


משום יחוד דבר אחר וכו'. אנכי עפר דל כתבתי בס' הקטן ראש דוד פ' בשלח דפליגי בפלוגתא דהרמב"ם והטור בדין יחוד ע"ש. ואפשר לומר בסגנון אחר דר"ש בן אבישלום ס"ל להחמיר כהרמב"ם אפי' בתרי וכשרי. והדבר אחר סבר דעד כאן לא מחמירינן אלא היכא דיש פריצים אז ראוי לכשרים להחמיר כדי שלא יאמרו הפריצים גם אנו כשרים ולכך בעינן חסידים גדולים כר' חנינא. אמנם אם כל הדור או רובו כשרים אין להחמיר. והכא כל ישראל היו כשרים כתמר דהיה להם לב א' לאביהם שבשמים ודוק:
והתוס' .כתבו משום יחוד כשבאין אליה בני ישראל למשפט. כת הקודמין פירשו דהתוס' הוקשה להם דקי"ל דתרי וכשרי ליכא יחוד [והוי כדעת הטור] והכא היא שופטה את ישראל וכמה בעלי דינין באים. ולזה תירצו כשבאין אליה בני ישראל למשפט ואז תנן יהיו בעיניך כרשעים ואיכא יחוד וק"ל ואחר זמן רב ראיתי שנכתב בס' עיון יעקב ע"ש:


חנה דכתיב ותתפלל חנה. כתבו התוס' דכל הפרשה על סנחריב נבוכדנצר והמן כמו שתרגם יונתן ע"ש ובהכי ניחא מ"ש לקמן ע' בני המן מחזרים דכתיב שבעים בלחם וכו': רמה קרני ולא רמה פכי מדתלי השנוי מקרן לפך משמע דשאול נמשח בשמן המשחה דאי אמרת דשאול נמשח באפרסמא דכיא הו"ל לעשות ההפרש בין נמשח בשמן המשחה לנמשח באפרסמא דכיא אלא מוכח דשאול נמשח בשמן המשחה וכן מפורש לרז"ל בפרקי ר"א ובמדרש רבה ס' במדבר פ"ח ודלא כמ"ש רד"ק ודעמיה דשאול נמשח באפרסמון. דנעלם מהם דברי רז"ל וגם מהרמב"ם פ"א דמלכים ורש"י פ"ק דכריתות מוכח דשאול נמשח בשמן המשחה ע"ש. ומשו"ה תליא מילתא מקרן לפך ועמש"ל פ"ק דכריתות בס"ד:


וכי מראין דם בלילה. לפום (מאן) [מאי] דאמרינן בנדה דף ך' ע"ב דרבי בדיק לאור הנר נראה לכאורה דהא דקאמר דוד הע"ה בפשיטות לאביגיל וכי מראין דם בלילה היינו לאור הככבים אבל לאור הנר שפיר מצי לראות והכי נקיט להלכה הרשב"ץ ברמזי פסקיו לנדה. ואביגיל הראתה לו לאור הככבים כי הולך הוא בדרך. ולפ"ז צ"ל דהמצאת אביגיל דהראתה לו דם שישיב אין מראין דם בלילה ותימא היא וכי דנין נפשות בלילה אע"ג דאינן שוים דד"נ אפי' לאור הנר. ודמים לאור הנר ש"ד. מ"מ עשתה כן למצוא פתח לדבר אליו:
אמנם .ניחזי אנן מאי דאמרו בירושלמי ס"פ כל היד מהו לראות כתמים בלילה רבי ראה בלילה וטימא אמר שובקתיה לצפרא ראה ביום וטיהר אמר גדולים הן דברי חכמים שאמרו אין רואין כתמים בלילה אמר שובקתיה לרמשא ראה בלילה וטהר אמר ולא אני הוא שטעיתי הוא הוא שדיהה ע"כ בירושלמי ולכאורה יקשה דרבי דידע דאמור רבנן אין רואין כתמים בלילה איך הוא ראה בלילה וטהר ואמר מר הכת"ם הטוב. ואפילו נימא דהוה פליג רבי על רבנן הרי בירושלמי דריש ברכות קאמר דכלהו תנאי דפליגי עם חבריהם לא עבדי כשמעתייהו ואיך הכא רבי עביד כדעתיה. והיה אפשר לומר דרבי לא פליג על רבנן וגם רבי לא נתכוון להורות בחזוא דליליא רק דרך נסיון עבד בשגם דברי חכמים אין צריכין חיזוק מ"מ רצה לראות הדבר במופת ולהכי ניסה לראות בלילה וטימא כלו' שאמר שלפי מחזה ליליא הוא טמא ושבקיה לצפרא וכו' ואז אמר כמה גדולים וכו' ולבסוף שאמר לא אני הוא שטעיתי וכו' כונתו ואין כאן מופת. אבל להלכה עביד כרבנן:
אמנם .אנן מה נענה ביום שידובר בנו דברי הש"ס דילן דקאמר רבי בדיק לאור הנר דמוכח ודאי דמורה ובא לבדוק לאור הנר. ולכן צריך לומר בכונת הירושלמי דרבי ידע מאי דאמור רבנן אין רואין כתמים בלילה אך סבר דה"ד לאור הככבים אבל לאור הנר ש"ד. וכאשר אירע דבצפרא במראה אליו יתודע דהוא טהור אמר גדולים הן דברי חכמים שאמרו אין רואין כתמים בלילה ולא פלוג אלא סתמא קאמרי אפי' לאור הנר ולא כאשר סברתי דלאור הנר שרי. וכאשר בלילה ראה וטהר אמר שלא טעה ולאור הנר שפי' דמי ומ"ש רז"ל היינו לאור הככבים ועביד כשמעתיה דרבנן לא אסרו לאור הנר ורבי בדיק לאור הנר במ"ש בתלמודין. והרב בית דוד י"ד סי' צ"ה עמד בזה ובמקומו עמדתי על דבריו ודקדקתי קצת ואין כאן מקום להאריך. ודוק בדברי רש"י דסוגיין דדבריו מטין קצת דלאור הנר שרי:





יד דוד

גדולה הסרת טבעת דת ודין ל׳ ע״ג:


וכי רואין דם בלילה זה רבות בשנים בימי ילדותי הקשו לי הא במסכת נידה דף כ׳ אמרינין רבי ראה דם בלילה ואיך אמרינין כאן בפשיטות וכי רואין דם בלילה ובאותו פעם תרצתי דהכא בלא נר הוה דהא לפי פשוטו של מקרא על אם הדרך הוה ברדתה מן ההר ובוודאי לא היה להם נר אבל עם נר וודאי מותר לראות ושוב בא לידי בית דוד ובחי״ד דף נ״ט תירץ כן וכתב ואע״ג דדיני נפשות אפי׳ עם נר אסור מ״מ מכח ק"ו אמר כן ע״ש אלא ששוב מצא בירושלמי ס״פ כל היד דאפילו עם נר אסור שאמר רבי ראה דם בלילה ואמר גדולים דברי חכמים שאין רואין דם בלילה ובוודאי רבי לאור הנר ראה אפ"ה אמר שאסור והקשה על רבי למה באמת עבר על דברי חכמים ע״ש והנה באמת אין הכרח שראה רבי לאור הנר דילמא לאור הלבנה ראה או שלא הי' לילה ממש ועיין במקום שמואל בחידושי דינים לי״ד סי' קפ״ח דפשיטא לזה דאין רואין דם בלילה והא דרבי ראה היינו לחומרא והירושלמי הוה תיובתא דהרי אומר רבי כמה גדולים דברי חכמים שאין רואין דם בלילה משמע אפילו לחומרא ובאמת לכאורה נראה דשם בנידה פלוגתא היא דהרי הגמר׳ מסיק דכולן אין רואין אותן אלא בחמה וכן נראה מדברי הרמב״ם שפסק כן וכן כתב המאירי כאן אין רואין מראות דמים של נידה אלא ביום ולא עוד אלא שצריך לראות בחמה והוא כמסקנת הגמרא שם בנידה אמנם ראיתי להרשב״ץ בפסקי נידה ס״פ כל היד שכתב שרואין דם בלילה וכ״נ מדברי כל הפוסקים מדסתמו דבריהם ולא כתבו הך דינא מיהו לזה י״ל כמ״ש במנחת יעקב על הלכות נידה דלדידן דאין אנו בקיאים במראות דמים שפיר דמי ודוקא לדידהו דהי׳ בקיאים במראות דמים היה צריך יום ולא נר אבל לדידן שפיר דמי. וראיתי בספר מחנה יהודה הנדפס מחדש הביא מ״ש הב״י בסימן קצ״ו בשם הרשב״א דשל בית מונבז הי׳ בודקים מיטותיהם לאור היום והי׳ מזכירין אותם לשבח ולפי שאינו מעכב לא הזכירו הרמב״ם והטור ומזה הוכיח דרואין דם בלילה והם דברי תימא אחר המחילה רבה דוודאי על זה לא נחלק אדם מעולם דבדיקת האשה עצמה היא ג״כ לאור הנר דהרי שנינו בנידה ט״ו או תשמש לאור הנר דהיינו לבדוק וכדמוקי הגמרא שם בדף י״ז וכתבו התוס׳ שם דאף לב״ה אם רוצה לבדוק בלילה הרשות בידה וצ"ל דוודאי בין אם יש שם דם או לא ואפשר לראות לאור הנר אבל להבחין בין דם לדם זה אי אפשר. ושוב נדפס ובא שיורי ברכה לי״ד בחיים שאול ח״א וראיתי לו שהאריך הרבה בזה עיין עליו כי טוב בסימן קפ״ח:


רש״י נבואה שהוצרכה לדורות מקום שמואל:


תוס׳ ד"ה משום ייחוד כשבאין אליה בני ישראל למשפט. כוונתם דמאי מתרץ הגמרא דמשום הכי היתה יושבת תחת תומר כדי דלא להוי ייחוד היא גופא קשיא לא תתיחד ולא צריכה לישב תחת תומר ולזה כתבו דהיה צריכים לבוא אליה אנשים למשפט ולא סגי בלא״ה ואע״פ שהיה שנים אם היה האחד יוצא לנקביו היה ייחוד בבית אבל תחת תומר מקום מעבר לרבים אין שם יחוד וראיתי בפרי עץ חיים דף ל״ד שכתב דאמרי׳ כשיהיה בעלי דינים עומדים לפניך יהיו בעיניך כרשעים ולכן אפילו בתרי שייך יחוד וזו לא שמענו דבשעת הדין יהיה כל העולם נחשד על העריות ודווקא תרי ופריצי קאמר בגמרא דהיינו הפרוץ בעריות אבל החשוד על הממון לא נקרא פרוץ:

